Author: NN_30
Last saved by: Goran Stojic

NAREDNOG VIKENDA U OFICIRSKOM DOMU

Peti Sajam za penzionere

*Svečano otvaranje Sajma najavljeno je za subotu 8. decembar u 13 sati

*Cilj ove manifestacije je da penzioneri kvalitetno provedu slobodno vreme, da se zabave i druže, učestvuju u raznim radionicama, koncertima, nagradnim igrama, kao i da na jednom mestu provere svoje zdravstveno stanje

-Nakon uspešnog prošlogodišnjeg Sajma za penzionere u Nišu, i ove godine smo se potrudili da za naše najstarije sugrađane pripremimo bogat sajamski program. Veliki broj izlagača predstaviće različite medicinske, farmakološke, prehrambene i druge proizvode namenjene starijim licima, najavljuju organizatori.

Biće organizovane i brojne kreativne radionice u kojima će penzioneri imati priliku da učestvuju, dok će posetioci moći da uživaju u programu koji će za njih pripremiti članovi Udruženja penzionera iz Niša i iz drugih gradova. 
Naši najstariji sugrađani na Sajmu će moći besplatno da provere svoj vid i konsultuju se sa oftalmologom, da izmere krvni pritisak i šećer u krvi, a dobiće i brojne vaučere sa popustom na usluge, pomagala i putovanja.

Cilj ove manifestacije je da penzioneri kvalitetno provedu slobodno vreme, da se zabave i druže, učestvuju u raznim radionicama, koncertima, nagradnim igrama, kao i da na jednom mestu provere svoje zdravstveno stanje. Generalni sponzor Sajma za penzionere je Banka Poštanska štedionica, partner Sajma je Pošta Srbije.
Ulaz na Sajam će biti besplatan za sve posetioce, i to od 10 do 18 sati. Svečano otvaranje Sajma najavljeno je za subotu 8. decembar u 13 sati.

J. M.
(Projekat “Nišlije se uključuju u odlučivanje” sufinansiran iz budžeta grada Niša)